[{"text_idx": "#000001", "text": "Tallinna Televisiooni aastavahetussaate \"Soovime head\" auku\u0308lalisteks oli paar, kelle jaoks on Eesti ja eestluse kestmaja\u0308a\u0308mine su\u0308dameasi, nad on koos elanud 60 aastat, neil on 2 last, 6 lapselast ja 2 lapselapselast, nad on alati teineteisele toeks olnud, nad olid esimesed ID-kaardi saajad ja u\u0308ks neist na\u0308gi, kuidas president Konstantin Pa\u0308ts omal ajal Saaremaad ku\u0308lastas \u2013 selleks paariks on mo\u0303istagi president Arnold Ru\u0308u\u0308tel ja tema abikaasa Ingrid Ru\u0308u\u0308tel."}, {"text_idx": "#000002", "text": "Ko\u0303igi ku\u0308laliste kohta oli lapsesuu juba midagi videolindile o\u0308elnud ning seda sai suurelt ekraanilt kuulda ja vaadata. \u201cNad tavaliselt magavad ja so\u0308o\u0308vad koos,\u201d u\u0308tles u\u0308ks poiss. \u201cNad vahepeal tu\u0308litsevad, aga vahepeal ei tu\u0308litse ka,\u201d pakkus pisitu\u0308druk. \u201cNeile meeldib koosolemine, sest nad on pere,\u201c arvas kolmas laps. \u201cMa soovin, et neil oleks riiul raamatuid ta\u0308is, et lapselapsed saaks lugeda,\u201d oli neljanda lapse soov. \u201cNaisele lilled ja mehele raadio!\u201d ko\u0303las veel u\u0308ks kingisoovitus."}, {"text_idx": "#000004", "text": "Ja\u0308rgmisena tuli saates jutuks see, mis on meil Eestis ha\u0308sti. President Arnold Ru\u0308u\u0308tel pidas selleks riigi arengut, mis lubab teha samme, tasakaalustamaks u\u0308hiskonda nii majanduslikult kui sotsiaalselt, lisades siiski, et veelgi rohkem asju vajab tegemist. Ingrid Ru\u0308u\u0308tel na\u0308gi aga head selles, et meie kultuurielu, eriti Eesti muusika, millega temagi rohkem kokku puutub, on heal ja\u0308rjel ja seda ka rahvusvaheliselt. \u201eKo\u0303ige ta\u0308htsam on siiski see, mida Eesti kultuur annab meie omale rahvale,\u201c u\u0308tles ta. Eraldi to\u0303i ta va\u0308lja laulu- ja tantsupeo korraldaja ja juhi Rasmus Puuri isiku ning meie kultuuripa\u0308randi, mida on tunnustanud ka UNESCO."}, {"text_idx": "#000006", "text": "Seeja\u0308rel saabus stuudiosse igihaljas lauljanna Heidy Tamme, kes nimetas seda momenti oma elu o\u0303nnehetkeks, sest talle avaneb vo\u0303imalus laulda Eesti esipaarile, kes on elanud koos o\u0303nnelikult, vallatult ja nooruslikult. Ja\u0308rgnes vana ja hea \u201eAeg annab ko\u0303ik\u201c ja seda koos ka\u0308test kinni hoidva publikuga."}, {"text_idx": "#000027", "text": "Tallinna linnapea osaleb U\u0308lemaailmsel Linnapeade Foorumil"}]